projecte-aina/catalan_government_crawling huggingface dataset:
Nou cicle de "Clàssics a Escena" al Museu Nacional Arqueològic.
Divendres 12 de gener a les 19 h o a les 21 h
Nou cicle de Clàssics a escena sobre textos de la Roma antiga
Escenificació a càrrec de 27 intèrprets del col·lectiu teatral TeclaSmit
Tria de textos i direcció: Sergi Xirinacs.
Divendres 1 de desembre a les 19 h i a les 21 h
Selecció de fets i anècdotes durant les èpoques dels Reis i la República.
Divendres 12 de gener de 2018, a les 19 h i a les 21 h
Selecció de textos sobre fets quotidians de l'època de l'Imperi amb una introducció sobre la Guerra Civil entre Cèsar i Pompeu.
Activitat gratuïta, amb aforament limitat.
Cal reserva prèvia al Museu Nacional Arqueològic al tel. 977 25 15 15 / [EMAIL]
En el marc de l'exposició "El fil de la Història", el Museu Nacional Arqueològic de Tarragona, junt amb la Biblioteca Pública de Tarragona i el taller de Lectura de l'ONCE, us proposem un nou cicle de " Llegim el Patrimoni.
Literatura i Història ", en aquest cas la lectura d' SPQR.
Una historia de la antigua Roma, és una nova mirada a la història del món romà de la mà d'una de les expertes més importants, actualment, sobre el món clàssic.
No només explora com Roma va passar a ser d'un poble insignificant en el centre d'Itàlia a un poder global –que va arribar a controlar un territori que anava de Síria a Hispània, de Britània al Nord d'Àfrica–, sinó, també, quin concepte tenien els romans de si mateixos, quines van ser les seves aportacions i per què segueixen sent importants per nosaltres.
Una historia de la antigua Roma, recull l'evolució d'aquest poble des del seu naixement, fins l'edicte de Caracal·la, moment en el qual –al concedir la ciutadania romana a tots els habitants de l'Imperi–, segons la seva autora, la Roma clàssicava passar a convertir-se en una altra cosa.
A la Biblioteca del 13 de desembre al 15 de gener de 2018.
Produïda per la Casa de les Lletres
En complir-se enguany 50 anys de la mort del poeta i llibreter tarragoní Joan Antònio i Guàrdias, es mostra a la Biblioteca aquesta petita exposició en què es fa un repàs de l'obra poètica i literària de l'autor conegut sobretot per l'obra Oda nova a Tarragona i altres poemes (1965) i per haver regentat les llibreries Católica, a la plaça de la Font, que més tard passaria a dir-se Tarraconense, i Llibreria Guàrdias, ja a la Rambla Nova.
Joan Antònio i Guàrdias que va néixer a Tarragona el 1890 i hi va morir el 1967, destaca també pel seu paper en la vida literària i cultural de la ciutat on hi actuar com a important dinamitzador cultural.
Cada any, el Servei de Biblioteques de la Generalitat de Catalunya edita una Carta als Reis en català que té el distintiu de guardar un espai on els nens poden llistar els llibres que desitgen.
Se'n distribueixen prop de 60.000 exemplars per totes les biblioteques públiques de Catalunya i es compta amb la col·laboració del Gremi d'Editors de Catalunya i el Gremi de Llibreters de Catalunya per fer-ne una difusió més àmplia.
Aquesta iniciativa es va gestar durant l'any 2013 i al gener del 2014 se'n va editar la primera, il·lustrada per Oriol Malet.
Acompanya la carta una selecció de contes i novel·les que bibliotecaris i llibreters experts en literatura infantil i juvenil recomanen per aquell any.
Aquest any la il·lustració és de Bruna Valls.
Dijous 18 de gener a les 18.30 h a la Secció Local de la Biblioteca.
Celebrem els 100+1 anys de vida de l'Olivia de Havilland i d'en Kirk Douglas, recordant-los a Lo que el viento se llevó; Spartaco; Robin de los bosques i El loco del pelo rojo, entre molts d'altres films memorables de la història del cinema.
Una sessió plena de magnífics records, farcits d'acció, aventures i amors com només el cinema ens ha permès de viure.
Raül Contel és director de cinema, ha aconseguit diferents guardons al llarg de la seva trajectòria Durant els anys 80 es va donar a conèixer amb els curtmetratges Cos Trencat, Gish, Secuencias de un grupo i Amort.
El 1990 va estrenar l'obra teatral infantil Contes per a garrinets.
Com a guionista i director de llargmetratges cal esmentar les pel·lícules L'home ronyó, Crits sords (amb el qual va guanyar el Premi de la Generalitat de Catalunya al Millor llargmetratge i el Premio Nuevo Realizador del Ministerio de Cultura) i també Gent de Fang.
Entre l es seves darreres obres i comptem les obres teatrals "No hi ha res com ser siamés" (1993) i Qui es casarà amb en Jordi (2015).
També ha impartit cursos d'iniciació al llenguatge cinematogràfic, ha col·laborat en diferents publicacions culturals i ha estat un dels 15 fundadors del Col·legi de Directors de Cinema de Catalunya.
Actualment també fa xerrades i conferències a l'entorn temàtic de pel·lícules.
Dijous 8 de febrer a les 18.30 h a la Secció Local de la Biblioteca: conferència + projecció amb degustació de vi occità.
El dia 8 de febrer a les 18.30 h es projectarà a la Biblioteca Pública de Tarragona Lo sol poder es que de dire.
La projecció es fa en el marc d'una nova edició de la Mòstra de Cinèma Occitan.
La Mòstra, organitzada pel Departament de Cultura, a través de la Direcció General de Política Lingüística, té com a objectiu promoure el coneixement de la realitat de la llengua occitana a Catalunya i impulsar-ne la creació cinematogràfica.
En l'organització hi col·laboren diferents institucions, entitats culturals i empreses, tant de Catalunya com d'Occitània, i universitats que en faciliten la presència arreu dels territoris català i occità.
Com ja és habitual, la projecció serà precedida d'una conferència introductòria al tema que tracta el documental que es podrà veure.
Així el dia 8 de febrer comptarem amb la presència d' Antoni Rossell, professor titular de Filologia Romànica de la Universitat Autònoma de Barcelona (UAB) i director de l'Arxiu Occità (Institut d'Estudis Medievals, UAB), introduirà Lo sol poder es que de dire, emmarcada en la literatura occitana.
Totes les pel·lícules projectades a Catalunya són subtitulades en català, gràcies a la col·laboració entre la Direcció General de Política Lingüística i la Càtedra d'Estudis Occitans de la Universitat de Lleida.
Cal remarcar que la Mòstra serà present enguany en diferents universitats i festivals de cinema.
Així, doncs, es va consolidant amb una programació que ofereix una visió panoràmica de la llengua occitana i de les seves modalitats a través de creacions audiovisuals, majoritàriament documentals.
Aquesta activitat s'organitza a Tarragona en el marc del Ple pel Català al Camp de Tarragona.
Dissabte 3 de febrer a les 11 del matí a l'Ajuntament de Tarragona --PLACES COBERTES--
Commemoració de la fi de la Guerra Civil
El 15 de gener es commemoren els 79 anys de la fi de la guerra civil a Tarragona, per aquest motiu el Servei d'Arxiu i Documentació Municipal de l'Ajuntament coordina amb diferents institucions i entitats culturals un programa d'actes per donar a conèixer els antecedents, el desenvolupament i els efectes posteriors del conflicte bèl·lic a la ciutat.
Del 16 de gener al 20 de febrer s'han programat tres conferències, dues exposicions, quatre presentacions de llibres i tres visites guiades gratuïtes amb inscripció prèvia.
La visita guiada "Els espais de la memòria de la Guerra Civil i la repressió franquista a Tarragona", està organitzada per l'Arxiu de l'Ajuntament de Tarragona i el Fòrum de Tarragona per la Memòria, amb la col·laboració de la Biblioteca Pública de Tarragona.
L'activitat està integrada en el cicle de difusió històrica que com cada any, al voltant de la data del final de la Guerra Civil a Tarragona, el 15 de gener de 1939, diferents institucions i entitats culturals programen per ajudar a conèixer què va succeir abans i després del conflicte bèl·lic a la nostra ciutat
Durant unes dues hores, ens submergirem en una història que ens és pròxima, bé pel temps, només en fa vuitanta d'anys, o bé per l'espai, la ciutat per la qual ens movem, plena d'edificis, cases i llocs impregnats d'història.
Visitarem en primer lloc el Palau Municipal a la Plaça de la Font, en concret el refugi antiaeri per adonar-nos del que van significar els bombardejos sobre la població civil.
Posteriorment, la ruta va fins a l'edifici de l'Antiga Audiència, l'espai on es realitzaven els consells de guerra sumaríssims de la repressió franquista.
La visita segueix fins a la Torre del Pretori de la Plaça del Rei, és a dir, l'antiga presó de Pilats, lloc en el qual es van amuntegar milers de reclusos entre 1939 i 1945 i des d'on sortiren els condemnats a mort per a ser executats.
Les explicacions de cada indret, amb suport audiovisual, aniran a càrrec dels historiadors Ester Ferré, Jordi Piqué i Francesc X. Tolosana.
Celebrem els 15 anys de clubs de lectura (2003-2018)
El mes d'octubre comença una nova programació dels clubs emmarcada dins les celebracions dels 15 anys dels clubs de lectura infantils i juvenils.
Aquest trimestre molts dels nostres clubs tindran com a protagonista principal l'escriptora Eulàlia Canal, una autora amb més d'una vintena de llibres publicats per a públic infantil i juvenils, guanyadora de diversos premis i que tindrem l'oportunitat de conversar amb ella el dissabte 15 de desembre.
El barri del Serrallo i l'acceptació de la diferència com a un valor també són alguns dels temes dels nostres clubs.
Les biblioteques públiques avancem en esdevenir cada cop més espais d'aprenentatge on acompanyem als ciutadans en la seva formació.
Ho fem des d'una formació activa, en col·laboració amb altres agents educatius i culturals.
Aquesta tardor us proposem tallers i xerrades molt variats.
Us oferim tallers bàsics de xarxes socials (Facebook i Twitter), molt bàsics d'informàtica, de mòbils i de tauletes.
Per als que vulguin conèixer serveis cada vegada més emprats en el món del llibre i de les biblioteques, teniu el taller d'E-biblio i d'Argus.
El creixement personal no hi pot faltar en aquesta tardor, ens acompanyaran taller de NPL, de relaxació.... i també de risoteràpia.
Pel que fa a les xerrades, en tindrem 2 i tractaran sobre unes patologies ben conegudes per tots, la diabetis i el colesterol.
Sabrem què hi podem fer nosaltres mitjançant l'alimentació.
A més a més, aquesta tardor us esperen també dos clubs de llengua, de francès i d'anglès.
Mireu-vos el programa de formació i escolliu!
Les places pels tallers són limitades i heu de fer les inscripcions al taulell número 3 de la planta primera de la Biblioteca; per correu electrònic: [EMAIL] o per telèfon al 977 240 331 i al 977 240 544.
Les xerrades són d'entrada lliure i aforament limitat a la sala.
(Última trobada) Dimarts 18 de desembre a les 17.30 h.
Per a famílies amb infants de P5 i 1r de primària.
Des del mes d'octubre i fins al desembre la Silvia Palazón conduirà un nou club de lectura per a infants que cursen P5 i 1r de primària titulat: " Històries diferents".
La Silvia fa de narradora i de professora de teatre i aquest trimestre ens proposa un cicle per gaudir amb la família del plaer de llegir i descobrir noves històries.
Diferents són els protagonistes dels contes del proper club: un ratolí, un cocodril i una ovella.
El fet de ser diferents fa que aquests entranyables i simpàtics personatges siguin d'allò més especials.
Amb Frederick de Leo Leonni, un clàssic de la literatura infantil, descobrirem que la famosa formiga de la faula opinaria que el nostre protagonista, el ratolí Frederick, és un ésser improductiu com la cigala.
En lloc de recollir llavors, recull raigs de sol, colors i paraules per passar l'hivern.
Frederick és un artista, un poeta, que simbolitza la necessitat de l'art i de la literatura en les nostres vides.
¿Qué hace un cocodrilo por la noche? de Kathrin Kiss, amb unes entranyables il·lustracions d'Emilio Urberuaga, és una història senzilla i tendra sobre la timidesa i sobre el valor de l'amistat.
Coco el cocodril i la petita Paula, dos personatges antagònics, aconsegueixen ser amics perquè aprenen alguna cosa vital en l'amistat: el respecte a l'altre, al seu temps, als seus gustos, a la seva personalitat.
Margarita del Mazo i l'il·lustrador Guridi ens ofereixen amb El ramat una divertida història amb una protagonista peculiar: l'ovella número 4.
Una ovella que passa a ser l'ovella negra del ramat quan decideix no seguir les normes perquè està farta de fer sempre el mateix.
Un conte amb protagonista rebel amb final sorprenent i premiat en nombrosos certàmens.
Històries diferents perquè els seus protagonistes són especials i ens regalen amb la seva singularitat l'oportunitat de tenir una visió de la vida poètica, de donar valor a la soledat i l'amistat i també la possibilitat de ser rebel.
Dimarts, 22 de gener a les 18 h, als Serveis Territorials de Cultura (Major, 14): Contratemps (2016), dirigida per Oriol Paulo.
La Direcció General de Política Lingüística de la Generalitat de Catalunya, el Consorci per a la Normalització Lingüística, l'Escola Oficial d'Idiomes, Òmnium Cultural i la Biblioteca Pública, en el marc del Ple pel Català al Camp de Tarragona, organitzem conjuntament aquest cicle amb l'objectiu de promoure la llengua catalana a la gran pantalla i potenciar el cinema com a eina de cohesió i gaudi col·lectiu a la nostra ciutat.
En aquesta novena edició us oferim un programa amb pel·lícules ben variades i per a tots els gustos.
A partir d'ara inclourem els subtítols en català, sempre que sigui possible, durant les projeccions.
D'aquesta manera volem facilitar, encara més, l'aprenentatge de la nostra llengua.
Les projeccions tindran lloc als Serveis Territorials de Cultura de Tarragona (c.
L'entrada és gratuïta només limitada a l'aforament de la sala.
Auggie Pullman és un nen que va néixer amb una malformació facial.
Després de deu anys anant d'hospital en hospital i passant llargs períodes de temps a casa seva, haurà de fer front a un gran repte: anar per primera vegada a l'escola.
Basada en la popular novel·la homònima de R.J. Palacio.
La lliga dels homes extraordinaris (2003 ), dirigida per Stephen Norrington.
--AQUESTA PROJECCIÓ TINDRÀ LLOC A LA BIBLIOTECA--
En plena època victoriana, el govern anglès viu atemorit davant la incapacitat de fer front a un diabòlic pla per dominar el món.
L'única solució passa per contractar els aventurers més grans: Allan Quatermain, el doctor Henry Jekyll, el capità Nemo i Dorian Gray.
Basada en la sèrie de còmics fantàstics d'Alan Moore.
Allà es troba amb dues dones: Rita Richards, una professora solitària que busca que la salvin del seu matrimoni infeliç; i Jill Pollard, la seva millor alumna, que es convertirà aviat en la seva amiga.
Encara que Jill està enamorada de la seva parella, troba irresistible la personalitat turmentada d'Abe.
Adrián Doria, un jove i exitós empresari, es desperta a l'habitació d'un hotel al costat del cadàver de la seva amant.
Acusat d'assassinat, decideix contractar els serveis de Virginia Goodman, la millor preparadora de testimonis del país.
En el transcurs d'una nit, assessora i client treballaran per trobar un dubte raonable que l'alliberi de la presó.
Dissabte 15 de desembre: Trobada amb l'escriptora de literatura infantil i juvenil Eulàlia Canal.
Per a lectors a partir de 5 anys i adults
Aquest 2018 els clubs de lectura infantils i juvenils de la Biblioteca Pública de Tarragona fem 15 anys i ho volem celebrar amb els nostres lectors i lectores.
Us animem a participar, sigueu o no membres dels nostres clubs, als diferents tallers i trobades amb escriptors que us proposem.
Dimarts 15 de gener a les 18.30 h.
Xerrada a càrrec de Raül Contel, director i divulgador cinematogràfic.
A través dels seus descobriments, escrits, cançons, direcció i interpretacions, rendim un afectuós comiat a tots els científics, literats, cantants, directors i actors que ens han deixat durant l'any, i que amb el seu treball han fet més agradable i millor el nostre món.
A tots, gràcies per deixar-nos gaudir del seu art.
Raül Contel és director i divulgador cinematogràfic.
Contel ha aconseguit diversos premis en el camp del curtmetratge.
Al 1990 va estrenar l'obra teatral infantil Contes per a garrinets.
També ha impartit cursos d'iniciació al llenguatge cinematogràfic en diferents centres docents i ha estat articulista cinematogràfic.
Va ser un dels 15 fundadors del Col·legi de Directors de Cinema de Catalunya.
Dilluns 22 d'octubre a les 19 hores.
Conferència sobre Montserrat Abelló a càrrec d'Oriol Izquierdo.
El Govern de la Generalitat de Catalunya va acordar commemorar el centenari del naixement de Montserrat Abelló i Soler.
La Institució de les Lletres Catalanes i els hereus de Montserrat Abelló impulsen conjuntament l'Any Montserrat Abelló, amb la col·laboració d'altres entitats i institucions.
Aquestes són les activitats previstes que es duran a terme a la Biblioteca:
La cantant Celeste Alías (Sant Joan de Vilatorrada, 1975) canta la poeta tarragonina en un homenatge a la seva obra.
Oriol Izquierdo és responsable de l'edició de l'obra completa de la poesia de Montserrat Abelló (2002), Al cor de les paraules.
Director de la Institució de les Lletres Catalanes (2007-2012).
Ha fet classes de literatura i seminaris d'humanitats a la Facultat de Comunicació Blanquerna (Universitat Ramon Llull) i a l'Escola d'Escriptura de l'Ateneu Barcelonès.
Col·laborador a l'Avui i La Vanguardia.
Aquesta exposició itinerant pretén fer un recorregut significatiu per la trajectòria vital i literària de la poeta i traductora: la seva infantesa i l'aprenentatge de l'anglès a Londres, l'exili a Xile durant gairebé vint anys i la formació de la seva família, el retorn a Barcelona l'any 1960 i, finalment, la incorporació i implicació a la societat literària catalana i la defensa dels drets de les escriptores, la traducció de poetes anglosaxones –entre d'altres, Sylvia Plath, Adrianne Rich o Anne Sexton- i la publicació continuada dels seus poemaris, reunits fins l'any 2002 al volum Al cor de les paraules.
Divendres 26 d'octubre a les 10.30 h.
Imprescindible inscripció prèvia.
El proper divendres dia 26 d'octubre tindrà lloc un passeig matinal per la muntanya de l'Oliva i els seus votants.
L'activitat està organitzada per l'Associació de Veïns de l'Oliva i la Biblioteca Pública de Tarragona.
Porta per títol "L'Oliva: un barri amb història" i anirà a càrrec de Pere Manuel Llorens, estudiós del barri.
L'hora d'inici és a les 10.30 hores i la durada prevista: 2 hores.
Les places son limitades i cal inscripció prèvia per telèfon al 977 240 331 o bé per correu electrònic a [EMAIL].
Des d'una certa distància la muntanya de l'Oliva, una àrea peri-urbana de prou anomenada, ha viscut la història de la ciutat.
A vegades, la història en majúscula; durant el Setge a Tarragona de les tropes de Napoleó o els tràgics afusellaments de la guerra i postguerra civil, per exemple.
Unes altres, la història menuda a través d'homenatges a personalitats, dies de la mona, replantacions forestals, acampades, berenars o reunions polítiques i socials.
Les restes del desaparegut Fortí, els dipòsits de l'aigua, el zig-zag, l'antena de la ràdio i tants altres masos, funcionals o més senyorívols, configuren encara un entorn viu i amb encant que us convidem a recórrer i a redescobrir.
Biblioteca Pública de Tarragona i el Museu del Port de Tarragona.
Activitats octubre i novembre 2012.
Lectures musicades de textos literaris sobre el Serrallo amb la participació de les entitats del barri pescador de Tarragona.
Esplanada del Far de La Banya (Dic de Llevant)
Voleu participar al recital del proper dia 25 d'abril?
En poques paraules ens fan ballar la imaginació per veure aquella història que ens fará emocionar, riure, estremir,...
Consulta les guies de temàtica local elaborades per la Biblioteca durant l'any 2011
Dimecres 20 de desembre a les 19.30 h amb Carme Mas i Lîla Urbano.
Organitzen: Biblioteca Pública de Tarragona i Casa de les Lletres
Divendres 24 de novembre a les 18.30 hores a la Secció Local de la Biblioteca.
En motiu del dia 3 de desembre: dia de la discapacitat.
Adreçat a famílies i infants a partir de 5 anys vidents i no invidents.
Dimarts 28 de novembre a les 18.30 h a la biblioteca.
Organitzen: Biblioteca Pública de Tarragona, Departament de Filologia Catalana de la Universitat Rovira i Virgili i Direcció General de Política Lingüística
Conferència amb Assumpció Salat Bertran.
Mags i màgia a la Sala infantil de la Biblioteca Pública de Tarragona
Postres de Tastets de Patrimoni, dissabte 2 de desembre de 2017: Sortida cultural.
Divendres 27 d'octubre a les 18.30 hores a la Secció Local de la Biblioteca.
Organitzen: Biblioteca del Seminari de Tarragona, Universitat Rovira i Virgili i Biblioteca Pública de Tarragona
Dilluns 23 i dijous 26 d'octubre a les 19 h.
Organitzen: Ajuntament de l'Espluga de Francolí i Biblioteca Pública de Tarragona.
Col·labora: Escola de Lletres de Tarragona.
Intervindrà Eugeni Perea i llegiran poemes: Benigne Rios, Montserrat Masdeu, Josep M. Valles, Ivan Andreu, Anna Gispert i Sílvia Solé
Museu del Port de Tarragona i Biblioteca Pública.
CONTES des del bressol arriba a la vuitena edició i s'adreça a un públic familiar.
Volem fondre en una sola proposta el llegat del nostre mar, un Mediterrani viu, molt proper i alhora desconegut, farcit d'històries, mites i llegendes que formen part del nostre imaginari col·lectiu, i que des de la família s'ha transmès al llarg de generacions.
Al mateix temps ens proposem fer una tasca de recuperació del patrimoni tradicional immaterial, centrat en explicar un conte inspirat en el Serrallo i basat en la memòria de pescadors i persones vinculades al món de la pesca.
La 8a edició d' El mar bressol de CONTES.
CONTES des del bressol s'insereix en el marc del conveni de col·laboració entre la Biblioteca Pública de Tarragona i el Museu del Port de Tarragona amb l'objectiu de desenvolupar activitats conjuntes al voltant del foment de la lectura i del patrimoni marítim.
**Important: activitats amb aforament limitat.
Les inscripcions es podran fer a la la Biblioteca Pública de Tarragona al telèfon: 977 240 331 o per correu electrònic: [EMAIL]
També us podeu inscriure al Museu del Port de Tarragona, al telèfon: 977 295 400 ext.
4422 i 4411 o per correu electrònic: [EMAIL]